Stacy Galina. Stacy Galina (1966-yil 24-sentabrda tugʻilgan) – amerikalik zargar va sobiq aktrisa. U CBS telekanali efirga uzatgan "Knots Landing" serialidagi Kate Whittaker va Mary-Frances Sumner rollari bilan tanilgan. Yoshligi. Galina Maryland shtatining Baltimor shahrida tugʻilgan va New Yorkdagi Amerika balet maktabi va Amerika balet teatrida tahsil olgan, shuningdek, Atlanta Balletda uch yil davomida raqsga tushgan. Oilada yolgʻiz farzand. Galinaning asl orzusi professional raqqosa boʻlish edi, ammo yetti yoshida bolalikdagi jarohati tufayli nogironlar aravachasida vaqtincha foydalanishi uni bunday istiqbollardan voz kechishga majbur qildi. Faoliyati. Keyinchalik, Galina aktrisalik faoliyatini boshladi. 1989-yilda "Big Man on Campus" nomli komedik filmida kichik qismda oʻzining dastlabki debyutini amalga oshirdi. Shundan soʻng, David Jacobsning "Paradise" serialida, "Knots Landing" filmida rol oʻynashdan oldin, paydo boʻldi. Dastlabki maxsus mehmon rolini 1990-yilda Mary Frances Sumner obrazini gavdalantirish orqali amalga oshiradi. Oʻzi qatnashgan serialning soʻnggi uch mavsumida Kate Whittaker rolida oddiy aktyorlar tarkibida ham harakat qilgan. U 1997-yilda "" " filmida Kate rolini takrorladi. Galina "Daddy's Girls" (CBS, 1994-yil), "Lost on Earth" (USA Network, 1997-yil), "Alright Already" (The WB, 1997—1998-yillar) hamda "Hidden Hills" (NBC, 2002—2003-yillarda) kabi bir qator qisqa muddatli sitkomlarda muntazam rollarni ijro etgan. Aktrisa, shuningdek, "Party of Five", "Friends", "Will & Grace", "Boston Legal" kabi filmlarida maxsus mehmon rolida ishtirok etadi. Shaxsiy hayoti. Galina 2011-yilda aktrisalik faoliyatini yakunladi. Chunki u koʻpincha, satrlarni yodlashda va maxsus qoidalarga rioya qilishda qiynalardi. Buning oʻrniga u kun davomida bor vaqtini qimmatbaho buyumlar savdosi – zargarlik bilan shugʻullanishga sarflay boshladi